Winter was hat dir getan
WInter was hat dir getan·
dú blůt vil minnekliche·
vnd der kleinen voglin svͤsses singen·
ich weis vúr war gar ane wan·
wil mich dú seldenriche·
troͤsten was kanstu mich danne getwingen·
ich neme eine lange naht
fúr tvsent hande bluͤte·
ich han mich des vil wol bedaht·
mich troͤstet bas ir guͤte
danne der meýe mir kan vroͤide bringen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse